Document ID: /roh_data/filtered/fineweb-2-filterrobots_roh.jsonl.gz/39031

La Confederaziun duai en l'avegnir augmentar las contribuziuns per champs da sport da la Giuventetgna e sport. Quai vul la cumissiun da furmaziun dal Cussegl naziunal. Ella sustegna cunquai in'intervenziun da la cumissiun dal Cussegl dals chantuns.
Las cumissiuns vulan che las contribuziuns da la Confederaziun als champs vegnian augmentadas da 7 francs e 60, sin 16 francs per persuna e di. Il Cussegl federal vul augmentar quellas sin 12 francs. Per las cumissiuns è quai dentant memia pauc.
La raschun per questa decisiun è ina decisiun dal Tribunal federal. Quel aveva decis che geniturs stoppian be pli pajar maximalmain 16 francs per di per champs da scola obligatorics da la scola.
Ord l'archiv da SRF
RTR novitads 17:00